Twee verdink van vrou se vlammedoodFoto bloot ter illustrasie. (Foto: Cullan Smith/Unsplash) Die polisie in Phola buite Ogies in Mpumalanga het ŉ deurbraak gemaak toe twee verdagtes Donderdagmiddag in hegtenis geneem is ná hulle glo ŉ vrou aan die brand gesteek het. Brig. Selvy Mohlala, woordvoerder van die polisie, sê die vrou is op 28 Februarie 2023 teen omstreeks 22:20 aangeval. Sy het onherkenbaar verkool. ŉ Span speurders van Phola-polisie het die ondersoek gelei en die twee mans, onderskeidelik 30 en 67 jaar oud, in hegtenis geneem. “Die polisie is nog steeds besig om te bepaal wat tot die moord gelei het.” Die twee verdagtes sal Maandag in die Ogies-landdroshof verskyn op aanklag van moord. “Die moontlikheid van verdere aanklagte kan nie uitgeskakel word nie soos wat die ondersoek ontvou.”